

:56:49 


ΟΪ 9 ΐυΤΓ^#ΐ 9 ηβς) 6γ 
νΑΚνΑΚΑ ΖΑΟΗί' 
ϋ3ΐβ: 2017.10.Ϊ 
ΕΕ5Τ 
Ρθ35θπ: 5ίβΠ8α ΡϋΡ 
(θΓηϋθϋϋβϋ) | 
ίοοβίίοη: Αϋτβ|5, ΕΙΙίπϊΚο 
Τ γρθ0Γ3ίίθ 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


45087 


25 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3762 


ΑΠΟΦΑΣΕΙΣ 

Αριθ. οικ. 43235/1053 

Εθνικό Σχέδιο Δράσης για τη Νανόχηνα (ΑπδθΓ 
θΓγΙΙίΓορυϊ) στην Ελλάδα. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. α. Τις διατάξεις της παρ.2 του άρθρου 10 και της 
παρ.2.α. του άρθρου 20 και του άρθρου 23 παρ. 1,2 του 
ν. 3937/2011 (Α '60) «Διατήρηση της βιοποικιλότητας 
και άλλες διατάξεις». 

β. Τις διατάξεις του άρθρου 77 του ν. 4270/2014 (Α' 
143) «Αρχές δημοσιονομικής διαχείρισης και εποπτείας- 
δημόσιο λογιστικό». 

2. Το άρθρο 90 του Κώδικα νομοθεσίας για την Κυβέρ¬ 
νηση και τα Κυβερνητικά όργανα» που κυρώθηκε με το 
πρώτο άρθρο του π.δ. 63/2005 (Α' 98). 

3. Τις διατάξεις του π.δ 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

4. Τις διατάξεις του π.δ.80/2016 «Ανάληψη αρμοδιο¬ 
τήτων από τους διατάκτες» (Α' 145). 

5. Την αριθμ. Υ28/8.10.2015 απόφαση του Πρωθυ¬ 
πουργού Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη (Β'2168). 

6. Την υπ' αριθμ. Υ198/16.11.2016 Ανάθεση αρμοδιο¬ 
τήτων στον Αναπληρωτή Υπουργό Περιβάλλοντος και 
Ενέργειας, Σωκράτη Φάμελλο (Β' 3227). 

7. Τη μεα.π.οικ. 19283/650/13.4.2017 σχετική εισήγη¬ 
ση της Δ/νσης Βιοποικιλότητας και Προστατευόμενων 
Περιοχών του Υπουργείου Περιβάλλοντος και Ενέργειας. 


8. Τη με α.π. σχετική εισήγηση του προϊσταμένου της 
Γενικής Διεύθυνσης Οικονομικών Υπηρεσιών του Υπουρ¬ 
γείου Περιβάλλοντος και Ενέργειας. 

9. Το πρόγραμμα «Διαφύλαξη του φιννοσκανδικού 
πληθυσμού της νανόχηνας σε σημαντικές περιοχές δι- 
αχείμασης και στάθμευσης κατά μήκος της Ευρωπαϊκής 
μεταναστευτικής διαδρομής» (ΙΙΡΕ10 ΝΑΤ/6Β/000638), 
που υλοποιείται με τη συνεισφορά του χρηματοδοτικού 
μέσου ΙΙΡΕ+ της Ευρωπαϊκής Ένωσης και τη συγχρημα- 
τοδότηση της Διεύθυνσης Διαχείρισης Φυσικών Πόρων 
της Νορβηγίας και ιδίως τα συμπεράσματα της μελέτης 
Νανόχηνα, η κατάσταση του είδους σήμερα» που εκ¬ 
πονήθηκε στα πλαίσια του προγράμματος ΙΙΡΕ10 ΝΑΤ/ 
ΟΚ/000638. 

ΙΟ.Τη μεα.π.οικ. 38247/1172/29.7.2016 διαβίβαση του 
σχεδίου της παρούσας απόφασης στην επιτροπή Φύση 
2000 και την από 27/1/2017 διατύπωση σύμφωνης γνώ¬ 
μης επί του εν λόγω σχεδίου της επιτροπής Φύση 2000. 

11. Τα σχόλια και απόψειςπου υποβλήθηκαν κατά την 
περίοδο δημόσιας διαβούλευσης, από 29/7/2016 έως 
τις 31/8/ 2016, του σχεδίου της παρούσας απόφασης. 

12. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του Πράσινου Ταμείου που εκτιμάται στα 203.000€ 
(ΚΑΕ 2269,2279,9899) και κατανέμεται ανά έτος ως εξής: 
201 7 8.000€, 2018 40.500€, 2019 40.500€, 2020 40.500€, 
2021 40.500€ και 2022 33.000€, αποφασίζουμε: 

Άρθρο 1 

Εγκρίνεται το Εθνικό Σχέδιο Δράσης (ΕΣΔ)για τη νανό¬ 
χηνα (Απ5θγ θΓγΐΡΐΓορυ5) σύμφωνα με τα ειδικώς καθο¬ 
ριζόμενα στην παρούσα απόφαση. 

Άρθρο 2 

Σκοπός-Στόχοι 

Σκοπός του ΕΣΔ για τη νανόχηνα είναι η συμβολή στην 
προστασία, την ικανοποιητική κατάσταση διατήρησης 
και την αποκατάσταση του φιννοσκανδικού πληθυσμού 
του είδους στις περιοχές που διαχειμάζει στη χώρα μας. 

Στόχος του ΕΣΔ είναι η λήψη μέτρων εποπτείας, ενί¬ 
σχυσης και προστασίας των ενδιαιτημάτων, για τη διατή¬ 
ρηση του αριθμού των ατόμων στη βέλτιστη κατάσταση 
με την εξασφάλιση ασφαλών, επαρκών και υψηλής ποιό- 

τητας βιοτόπων στις περιοχές στάθμευσης και διαχείμα- 
σης και στις διαδρομές μετακίνησης. Οι ειδικότεροι στό¬ 
χοι του ΕΣΔ περιλαμβάνονται στους παρακάτω άξονες: 

1. Πληθυσμιακή διατήρηση 

Διατήρηση του αριθμού των διαχειμαζόντων ατόμων 
νανόχηνας χωρίς απώλειες μέσω της δημιουργίας ασφα¬ 
λούς μεταναστευτικού διαδρόμου μεταξύ των περιοχών 
εφαρμογής του ΕΣΔ. 

2. Προστασία ενδιαιτημάτων 

Διαχείριση των ενδιαιτημάτων που μόνιμα ή περιστα- 
σιακά επισκέπτεται το είδος, ώστε να εξασφαλίζεται η 
άριστη ποιότητά τους. Οι νανόχηνες πρέπει να αποχω¬ 
ρούν από την Ελλάδα σε άριστη φυσική κατάσταση, αυ¬ 
ξάνοντας τις πιθανότητες επιτυχημένης αναπαραγωγής 
και συμβάλλοντας έτσι στην ανάσχεση της πληθυσμι- 
ακής πτώσης του είδους και στη σταθεροποίηση του 
πληθυσμού. 

3. Θεσμικό πλαίσιο 

α. Τροποποίηση ή συμπλήρωση συγκεκριμένων διατά¬ 
ξεων της νομοθεσίας, προκειμένου να ελαχιστοποιείται 
η πιθανότητα εκ λάθους θανάτωσης, μολυβδίασης και 
γενετικής μόλυνσης του είδους. 

β. Βελτίωση του νομικού πλαισίου που εξασφαλίζει 
τον αποτελεσματικό συντονισμό και παρακολούθηση 
των δράσεων διατήρησης. 

4. Παρακολούθηση και έρευνα 

α. Συνέχιση του προγράμματος παρακολούθησης του 
είδους 

β. Συστηματική Παρακολούθηση της κυνηγετικής δρα¬ 
στηριότητας, της ποιότητας των ενδιαιτημάτων και της 
κατανομής του πληθυσμού του είδους στο Δέλτα Έβρου. 

γ. Συμπλήρωση των κενών του χάρτη της μεταναστευ- 
τικής διαδρομής και της οικολογίας του είδους. 

5. Επικοινωνία και εκπαίδευση 

α. Ενημέρωση του προσωπικού των δασικών Υπηρε¬ 
σιών των Αποκεντρωμένων Διοικήσεων, των Φορέων 
Διαχείρισης Προστατευόμενων Περιοχών, και των φυ¬ 
λάκων Θήρας των κυνηγετικών οργανώσεων, σε θέματα 
που αφορούν την προστασία του είδους στις περιοχές 
εφαρμογής. 

β. Σταθερή προβολή της ανάγκης για τη διαφύλαξη 
του είδους από τους εμπλεκόμενους φορείς. 

γ. Ενημέρωση, ευαισθητοποίηση και συμμετοχή των 
εμπλεκόμενων φορέων και του κοινού σε θέματα που 
αφορούν την προστασία του είδους. 

Άρθρο 3 

Πεδίο Εφαρμογής 

Περιοχές Εφαρμογής: Εθνικό Πάρκο Δέλτα Έβρου, 
Εθνικό Πάρκο Ανατολικής Μακεδονίας και Θράκης 
(Δέλτα Νέστου, Βιστωνίδας, Ισμαρίδας), Εθνικό Πάρκο 
Υγροτόπου Κερκίνης, Εθνικό Πάρκο Λιμνών Κορώνει- 
ας- Βόλβης. 

Εμπλεκόμενες Υπηρεσίες και Φορείς: Οι Δημόσιες 
Αρχές σε κεντρικό και περιφερειακό επίπεδο, οι Φορείς 
Διαχείρισης Προστατευόμενων Περιοχών (ΦΔΠΠ) στις 
περιοχές εφαρμογής, καθώς και λοιποί ιδιωτικοί φορείς 
που συνδέονται με τις προτεινόμενες δράσεις/ μέτρα 
του παρόντος ΕΣΔ. 


Άρθρο 4 

Υλοποίηση-Παρακολούθηση - ποπτεία του ΕΣΔ 

Το Εθνικό σχέδιο Δράσης (ΕΣΔ) υλοποιείται από το 
Τμήμα Βιοποικιλότητας και Προστατευόμενων Περιοχών 
της Διεύθυνσης Προστασίας Βιοποικιλότητας, Εδάφους 
και Διαχείρισης Αποβλήτων του Υπουργείου Περιβάλλο¬ 
ντος και Ενέργειας σε συνεργασία με τις συναρμόδιες 
υπηρεσίες και εμπλεκόμενους φορείς, κατά περίπτωση. 
Για το σκοπό της παρακολούθησης και εποπτείας του 
ΕΣΔ συστήνεται ομάδα εργασίας ως ακολούθως: 

1. Εκπρόσωπο του τμήματος βιοποικιλότητας και προ¬ 
στατευόμενων περιοχών της διεύθυνσης προστασίας 
βιοποικιλότητας, εδάφους και διαχείρισης αποβλήτων 
του Υπουργείου Περιβάλλοντος και Ενέργειας. 

2. Εκπρόσωπο του τμήματος δασικών προστατευό¬ 
μενων περιοχών και δασικής αναψυχής της διεύθυνσης 
διαχείρισης δασών και δασικού περιβάλλοντος του 
Υπουργείου Περιβάλλοντος και Ενέργειας. 

3. Εκπρόσωπο του τμήματος διαχείρισης άγριας ζωής 
και Θήρας της διεύθυνσης διαχείρισης δασών & δασι¬ 
κού περιβάλλοντος του Υπουργείου Περιβάλλοντος και 
Ενέργειας. 

4. Εκπρόσωπο της Ελληνικής Ορνιθολογικής Εταιρείας 
(ΕΟΕ). 

5. Ένας εκπρόσωπος από κάθε των Φορέα Διαχείρισης 
των προστατευόμενων περιοχών εφαρμογής του Εθνι¬ 
κού Σχεδίου Δράσης, με τον αναπληρωτή του. 

6. Ένας εκπρόσωπος από κάθε αρμόδια Δασική Υπη¬ 
ρεσία στις περιοχές εφαρμογής: Δασαρχείο Αλεξαν¬ 
δρούπολης, Δασαρχείο Ξάνθης, Δ/νση Δασών Ροδόπης, 
Δασαρχείο Καβάλας, Δασαρχείο Σιδηροκάστρου και Δα¬ 
σαρχείο Λαγκαδά, με τον αναπληρωτή του. 

7. Ένας εκπρόσωπος από κάθε Διεύθυνση Περιβάλ¬ 
λοντος και Χωρικού Σχεδιασμού και της Διεύθυνση 
Αγροτικής Οικονομίας στις περιοχές εφαρμογής, με τον 
αναπληρωτή του. 

Η ομάδα εργασίας συνεδριάζει τουλάχιστον μία φορά 
κάθε έτος. Εκπονεί ετήσιο πρόγραμμα δράσης για την 
υλοποίηση των προβλεπόμενων στην παρούσα από¬ 
φαση δράσεων και μέτρων διατήρησης και διασφαλίζει 
τις επιχειρησιακές συνθήκες για την έγκαιρη υλοποίη¬ 
σή τους. Η συγκρότηση της ομάδας εργασίας γίνεται 
με απόφαση του Γενικού Διευθυντή Περιβαλλοντικής 
Πολιτικής του Υπουργείου Περιβάλλοντος και Ενέργειας. 

Άρθρο 5 

Αξιολόγηση του παρόντος Εθνικού Σχεδίου Δράσης 

Το χρονικό πλαίσιο για την εφαρμογή του παρόντος 
Εθνικού Σχεδίου Δράσης για τη Νανόχηνα είναι 5 έτη. 
Διαφοροποιήσεις στα προτεινόμενα μέτρα ή εφαρμογή 
νέων μέτρων είναι εφικτές μέσα στην περίοδο εφαρμο¬ 
γής του ΕΣΔ σε περίπτωση απρόβλεπτων αλλαγών στα 
ισχύοντα δεδομένα ή για λόγους ανωτέρας βίας. Κάθε 
έτος η Ομάδα Εργασίας συντάσσει αναφορά στην οποία 
περιλαμβάνονται: 

-Τα πληθυσμιακά στοιχεία και οι τάσεις για κάθε περι¬ 
οχή όπως προκύπτουν από το σχέδιο παρακολούθησης 
που εφαρμόζεται, 

- οι ενέργειες που πραγματοποιήθηκαν για την υλο¬ 
ποίηση των προτεινόμενων μέτρων και 

- η αξιολόγηση της αποτελεσματικότητάς τους και οι 
προτάσεις βελτίωσής τους με παράθεση του χρονοδι¬ 
αγράμματος για τις προγραμματισμένες δράσεις του 
επόμενου έτους. 

Στο τέλος της χρονικής περιόδου εφαρμογής του πα¬ 
ρόντος Εθνικού Σχεδίου Δράσης καταρτίζεται συνολική 
αναφορά αξιολόγησής του. Στην αναφορά αξιολόγησης 
συγκρίνονται τα αποτελέσματα των μέτρων που εφαρ¬ 
μόστηκαν με τους στόχους που έχουν τεθεί, προκειμένου 
να εκτιμηθεί η αποτελεσματικότητατου Εθνικού Σχεδίου 
Δράσης και η αναγκαιότητα ή μη αναθεώρησής του. Η 
ετήσια αναφορά καθώς και η τελική αναφορά αξιολό- 
γησηςτου ΕΣΔ θα υποβάλλονται στοΤμήμα Βιοποικιλό- 
τητας και Προστατευόμενων Περιοχών του Υπουργείου 
Περιβάλλοντος και Ενέργειας, θα είναι δημόσια διαθέ¬ 
σιμες και θα αποστέλλονται στην Επιτροπή Φύση 2000. 

Άρθρο 6 

Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασηςτα Παραρτήματα που ακολου¬ 
θούν. 

ΠΑΡΑΡΤΗΜΑ I 

Μέτρα για την επίτευξη των στόχων 

Είναι άμεση ανάγκη να ληφθούν μέτρα σε όλες τις 
χώρες όπου αναπαράγεται, σταθμεύει ή διαχειμάζει ο 
φιννοσκανδικός πληθυσμός της Νανόχηνας. Λόγω του 
ιδιαίτερα μικρού πληθυσμού της, κάθε απώλεια είναι 
κρίσιμη καθώς επιδρά καθοριστικά στις συνολικές προ¬ 
σπάθειες ανάκαμψης του πληθυσμού. Ως μέτρα προτε¬ 
ραιότητας στην Ελλάδα θεωρούνται: 

• όσα αποσκοπούν στην ελαχιστοποίηση της πιθανό¬ 
τητας απώλειας ατόμων Νανόχηνας κατά τη διαχείμασή 
τους στη Χώρα, 

• μέτρα για τη βελτίωση των ενδιαιτημάτων διατροφής 
και διαβίωσής της, καθώς και η θέσπιση του απαραίτη¬ 
του νομικού και διοικητικού πλαισίου, 

• η παρακολούθηση και η έρευνα, 

• η επικοινωνία και η εκπαίδευση. 

Ειδικότερα για τα μέτρα προτεραιότητας σημαντικά 
είναι: 

1. Η πληθυσμιακή διατήρηση που επιτυγχάνεται με: 

α. Εντατικοποίηση περιπολιών/ελέγχων/εποπτείας. 

Αυτό το μέτρο αποσκοπεί στο μέγιστο βαθμό διαφύ¬ 
λαξης του είδους με την αποφυγή της εκ λάθους θανάτω¬ 
σης και τη δημιουργία ασφαλέστερου μεταναστευτικού 
διαδρόμου. Η εντατικοποίηση επιτυγχάνεται μέσω του 
αποτελεσματικότερου συντονισμού των εμπλεκόμενων 
υπηρεσιών και φορέων κατά τη φύλαξη στις περιοχές 
εφαρμογής για το είδος. Τα λαμβανόμενα μέτρα φύ¬ 
λαξης, εποπτείας και ελέγχου της Θήρας περιλαμβάνο¬ 
νται στα Τοπικά Σχέδια Δράσης (ΥΑ αριθ. 124376/1685, 
124377/1686 και 124378/1687 (ΦΕΚ 1278Β72015) όπως 
ισχύουν). 

β. Περιορισμό κυκλοφορίας τροχοφόρων οχημάτων 
στο Καταφύγιο Άγριας Ζωής (ΚΑΖ) «Δέλτα Έβρου» και 
ρύθμιση δραστηριοτήτων για περιορισμό όχλησης. 

Στο πλαίσιο αυτού του μέτρου κρίνεται αναγκαία η 


ανανέωση της απόφασης απαγόρευσης της κυκλοφο¬ 
ρίας διερχόμενων οχημάτων στο ΚΑΖ Δέλτα του Έβρου 
με το πέρας της χρονικής περιόδου ισχύος της. 

Σημαντικός κρίνεται επίσης ο περιορισμός της όχλη¬ 
σης στις περιοχές εφαρμογής του ΕΣΔ, με οδηγίες και 
προδιαγραφές που θα εκδοθούν από τους αρμόδιους 
Φορείς Διαχείρισης των Προστατευόμενων Περιοχών 
(ΦΔΠΠ) και θα καθορίζουν την επισκεψιμότητα και το 
επίπεδο πίεσης από τις ασκούμενες δραστηριότητες 
στην περιοχή. Τέλος είναι απαραίτητη η σχετική με το 
θέμα ενημέρωση των χρηστών γης (όπως επισκεπτών, 
αγροτών, κτηνοτροφών, αλιέων, κυνηγών κ.λπ.). 

2. Η προστασία ενδιαιτημάτων του είδους με: 

α. Ορθή διαχείριση των ενδιαιτημάτων διατροφής της 
Νανόχηνας. 

Για αυτό το σκοπό η βόσκηση εντός των περιοχών 
εφαρμογής που παρατηρείται η Νανόχηνα, θα πρέπει 
ασκείται βάση διαχειριστικών σχεδίων βόσκησης σύμ¬ 
φωνα με το ν.4264/2014 (Α 118) όπως τροποποιήθηκε και 
ισχύει και την κοινή υπουργική απόφαση αρ.1058/71977 
(ΦΕΚ 2331 Β72017). 

Συγχρόνως πρέπει να λαμβάνονται υπόψη τα διαχει¬ 
ριστικά μέτρα που προτείνονται στην «Ειδική Μελέτη 
Βελτίωσης και Διαχείρισης υγρών λιβαδιών στην περιοχή 
του Δέλτα Έβρου» τα οποία αποσκοπούν: 

αα. στην εξισορρόπηση της βοσκοφόρτωσης σε όλες 
τις βοσκόμενες επιφάνειες των υγρών λιβαδιών, με σκο¬ 
πό την ομοιόμορφη χρήση και διαχείρισή τους, 

ββ. στην υλοποίηση των απαραίτητων βελτιώσεων 
βλάστησης, με τον έλεγχο της ανεπιθύμητης αλοφυτικής 
βλάστησης, για να αξιοποιηθεί πληρέστερα η βοσκήσιμη 
ύλη σε όλη την επιφάνεια των υγρολίβαδων) για τις ανά¬ 
γκες της άγριας πανίδας, αλλά και των διατροφικών ανα¬ 
γκών των αγροτικών ζώων που βόσκουν στην περιοχή. 

β. Επέκταση ενδιαιτήματος διατροφής της Νανόχηνας 

Η ενίσχυση της παρουσίας χειμερινών αγρωστωδών 
ή πλατύφυλλων ποών σε κατάλληλες γεωργικές γαίες 
εντός των περιοχών εφαρμογής, μπορεί να μειώσει την 
πιθανότητα μετακίνησης του πληθυσμού του είδους σε 
λιγότερο ασφαλείς περιοχές σε περιόδους περιορισμένης 
διαθεσιμότητας τροφής. Επίσης μπορεί να οδηγήσει στην 
αποσυμφόρηση περιοχών που σήμερα αποτελούν ενδιαι¬ 
τήματα και δημοφιλείς περιοχές διαχείμασης του είδους. 

Οι κατάλληλες γεωργικές πρακτικές καθώς και οι 
απαιτούμενες παρεμβάσεις στις γεωργικές γαίες των 
περιοχών εφαρμογής προκύπτουν από τα Θεματικά 
Σχέδια Διαχείρισης των περιοχών εφαρμογής, τα οποία 
θα υλοποιηθούν στο πλαίσιο της εφαρμογής του μέτρου 
7.1 «Εκπόνηση Θεματικών Σχεδίων Διαχείρισης για τον 
τομέα της Γεωργία σε προστατευόμενες περιοχές», του 
Προγράμματος Αγροτικής Ανάπτυξης της Ελλάδας 2014- 
2020, (20140Κ06ΡϋΝΡ001). 

3. Νομικό και διοικητικό θεσμικό πλαίσιο: 

α. Ανανέωση απαγόρευσης θήρευσης ασπρομέτωπης 
χήνας στις περιοχές εφαρμογής του ΕΣΔ. 

Για την αποφυγή της εκ λάθους θανάτωσης της Να¬ 
νόχηνας είναι σκόπιμη η ετήσια ανανέωση της ισχύου- 
σας απαγόρευσης θήρευσης της Ασπρομέτωπης χήνας 

όπως προβλέφθηκε στην κοινή υπουργική απόφαση 
Η.Π. 8353/276/Ε103/2012 (ΦΕΚ Β' 415). 

β. Ο σαφής προσδιορισμός των ορίων υγροτοπικών 
περιοχών απαγόρευσης χρήσης μολύβδινων σκαγιών. 

Στο πλαίσιο της προστασίας της Νανόχηνας και των 
υπολοίπων υδροβίων πτηνών, σύμφωνα με την παρ.4 
του άρθρου 8 της κοινής υπουργικής απόφασης Η.Π. 
37338/1807/Ε.103/2010 (ΦΕΚ Β' 1495) «απαγορεύεται η 
χρησιμοποίηση σκαγιών μολύβδου για τη Θήρα πτηνών 
σε πάσης φύσεως υγροτοπικά οικοσυστήματα». 

Για το σαφή προσδιορισμό των ορίων των περιοχών 
απαγόρευσης της χρησιμοποίησης σκαγιών μολύβδου 
είναι ανάγκη να εκδοθεί Δασική Αστυνομική Διάταξη 
(ΔΑΔ) από τα αρμόδια Δασαρχεία (ή τις Διευθύνσεις Δα¬ 
σών χωρίς Δασαρχεία). 

γ. Επέκταση απαγόρευσης χρήσης μολύβδινων σκα- 
γιών για τη Θήρα όλων των ειδών πανίδας εντός πάσης 
φύσεως υγροτοπικών συστημάτων. 

Η επέκταση της απαγόρευσης χρήσης μολύβδινων 
σκαγιών για τη Θήρα όλων των ειδών πανίδας εντός πά¬ 
σης φύσεως υγροτοπικών συστημάτων μέσω κατάλλη¬ 
λης νομοθετικής ρύθμισης θα αποτρέψει την κατάποση 
μολύβδινων σκαγιών από τα υδρόβια πτηνά. Η αποτε- 
λεσματικότητα της εφαρμογής του μέτρου θα παρακο- 
λουθείται με δειγματοληπτικές συλλογές καλύκων στη 
διάρκεια κάθε κυνηγετικής περιόδου, 
δ. Έλεγχος εμπορίου - διακίνησης ατόμων του είδους 
Για την αποφυγή του ενδεχομένου γενετικής μόλυνσης 
της Νανόχηνας από άτομα προερχόμενα από εκτροφεία/ 
πάρκα/ιδιωτικές συλλογές, να ελέγχεται η μεταφορά, 
κατοχή, διακίνηση σύμφωνα με τις ισχύουσες διατάξεις, 
ε. Διεθνής συνεργασία 

Η διεθνής δικτύωση και συνεργασία είναι απαραίτητη 
για τις δράσεις παρακολούθησης και διατήρησης του 
φιννοσκανδικού πληθυσμού της νανόχηνας, αλλά και 
για την καλύτερη κατανόηση των μεταναστευτικώντου 
μετακινήσεων, των περιοχών στάθμευσης και των ζητη¬ 
μάτων διατήρησης που προκύπτουν. 

4. Η παρακολούθηση και έρευνα: 
α. Αξιολόγηση σημασίας περιοχής «Κάλαβος» του Δέλ¬ 
τα Έβρου για τη Νανόχηνα 
Λόγω της σημαντικότητας της περιοχής «Κάλαβος» 
του Δέλτα Έβρου για της χήνες θα διερευνηθεί η σημα¬ 
σία της περιοχής αυτής ως ενδιαίτημα διατροφής για τη 
Νανόχηνα μέσω της συστηματικότερης, για διάστημα 
πέντε ετών, παρακολούθησής της, ενώ παράλληλα θα 
λαμβάνονται εντατικότερα προληπτικά μέτρα εποπτείας 
και ελέγχου για την παρακολούθηση και κατανομή των 
χηνών κατά τη διάρκεια της θηρευτικής περιόδου και 
μετά τη λήξη της. Η σημασία της περιοχής αυτής για τη 
Νανόχηνα θα αξιολογείται κάθε έτος και συνολικά μετά 
το πέρας της πενταετούς παρακολούθησης της κατανο¬ 
μής της. Η λήψη αποφάσεων για τον περιορισμό ή καιτην 
αποδέσμευση της κυνηγετικής δραστηριότητας στην 
εν λόγω περιοχή, θα γίνεται επί τη βάση των συμπερα¬ 
σμάτων και της αξιολόγησης των κινδύνων, στο πλαίσιο 
εφαρμογήςτωνΤοπικών ΣχεδίωνΔράσης καθώς και των 
ειδικότερων στοιχείων εμφάνισης και καταγραφής ατό¬ 
μων Νανόχηνας στην περιοχή «Κάλαβος». 


β. Διερεύνηση δυνατοτήτων επαναφοράς των ενδιαι¬ 
τημάτων που η Νανόχηνα έχει εγκαταλείψει 

Το Εθνικό Πάρκο Ανατολικής Μακεδονίας και Θράκης 
(ΕΠΑΜΑΘ) αποτελούσε περιοχή που επισκέπτονταν συ¬ 
στηματικά το είδος. Συνεπώς προκύπτει η ανάγκη να 
πραγματοποιηθεί έρευνα: 

αα. για τη διερεύνηση των αιτιών που οδήγησαν στην 
εγκατάλειψη της περιοχής ως ενδιαίτημα για τις νανό- 
χηνες και 

ββ. για να καταγραφούν οι απαραίτητες ενέργειες και 
τα διαχειριστικά μέτρα που πρέπει να ληφθούν για να 
μετατραπούν ξανά αυτές οι περιοχές κατάλληλες για το 
είδος. 

γ. Συστηματική παρακολούθηση του πληθυσμού των 
ατόμων του είδους 

Για τη συλλογή των απαραίτητων πληθυσμιακών δε¬ 
δομένων αλλά και για την κάλυψη του κενού της γνώ¬ 
σης ως προς τη στάθμευση του κοπαδιού ή μέρους του 
κοπαδιού της Νανόχηνας κατά τη χρονική περίοδο που 
δεν παρατηρείται σε καμία από τις γνωστές περιοχές 
διαχείμασης είναι αναγκαία η συστηματική και συντο¬ 
νισμένη παρακολούθηση του είδους. 

δ. Παρακολούθηση της ποιότηταςτων ενδιαιτημάτων 

Η παρακολούθηση της παραγωγής και της ποιότητας 
της βοσκήσιμης ύλης, των παραμέτρων ποιότητας του 
εδάφους και της ποιότητας των υδάτων ανά τακτά χρο¬ 
νικά διαστήματα είναι κρίσιμη, προκειμένου να υπάρχει 
έγκαιρα η δυνατότητα λήψης κατάλληλων μέτρων, που 
θα διασφαλίζουν την ποιότητα των ενδιαιτημάτων δια¬ 
τροφής της Νανόχηνας. Η παρακολούθηση της παρα¬ 
γωγής και της ποιότητας των ενδιαιτημάτων διατροφής 
της Νανόχηνας είναι απαραίτητο να πραγματοποιείται 
τουλάχιστον στα Εθνικά Πάρκα του υγροτόπου Κερκίνης 
και Δέλτα Έβρου, ενώ η παρακολούθηση της ποιότητας 
υδάτων σε όλες τις περιοχές εφαρμογής. 

Για την ορθολογική διαχείριση των εδαφικών πόρων 
απαιτείται η παρακολούθηση της αλατότητας στην περι¬ 
οχή διαχείμασης του Εθνικού Πάρκου Δέλτα του Έβρου 
καθώς και η διερεύνηση των αποθέσεων φερτών υλικών 
στην περιοχή του Εθνικού Πάρκου Υγροτόπου Κερκίνης. 

ε. Καταγραφή της κυνηγετικής δραστηριότητας στο 
Εθνικό Πάρκο Δέλτα Έβρου και στο ΕΠΑΜΑΘ. 

Κρίνεται αναγκαία η συστηματική καταγραφή της κυ¬ 
νηγετικής δραστηριότητας που αφορά τα υδρόβια/πα¬ 
ρυδάτια πτηνά, με παράλληλη αξιοποίηση των Τοπικών 
Σχεδίων Δράσης για τη προστασία των προστατευόμε- 
νων ειδών της άγριας πανίδας στις περιοχές εφαρμο¬ 
γής, ώστε να είναι δυνατή η έγκαιρη αναγνώριση των 
παραγόντων που μπορεί να αυξήσουν την πιθανότητα 
εκ λάθους θανάτωσης Νανόχηνας. Η συγκριτική ανάλυ¬ 
ση των αποτελεσμάτων μεταξύ των ετών θα επιτρέψει 
την αξιολόγηση του μέτρου απαγόρευσης Θήρας της 
Ασπρομέτωπης χήνας και την εξαγωγή συμπερασμάτων 
σχετικά με την τυχόν παράνομη θανάτωση των υδρόβι¬ 
ων πτηνών. 

στ. Καταγραφή και παρακολούθηση σημείων κινδύνου 
για σύγκρουση χηνόμορφων με καλώδια μεταφοράς και 
διανομής ενέργειας 

Τα χηνόμορφα είναι ιδιαίτερα ευπαθή στις συγκρού¬ 
σεις με καλώδια δικτύου μεταφοράς και διανομής ηλε¬ 
κτρικής ενέργειας. Κρίνεται σκόπιμο να καταγραφούν 
τα σημεία στα οποία υπάρχει κίνδυνος σύγκρουσηςτων 
χηνόμορφων προκειμένου να διερευνηθεί ο βαθμός επι- 
κινδυνότητας. Στα σημεία υψηλού κινδύνου οφείλουν να 
ληφθούν μέτρα για τον περιορισμό της απειλής. 

5. Η επικοινωνία και εκπαίδευση: 
α. Διεξαγωγή σεμιναρίων για βελτίωση της φύλαξης 
Η αποτελεσματικότητα του ελέγχου της κυνηγετικής 
δραστηριότητας συνδέεται άμεσα με την ύπαρξη εκπαι¬ 
δευμένου προσωπικού, τόσο των αρμόδιων δασικών 
υπηρεσιών όσο και των φυλάκων Θήρας των κυνηγετι¬ 
κών οργανώσεων, σε θέματα νομοθεσίας και αναγνώ¬ 
ρισης των υδρόβιων πτηνών. Για την επίτευξη των πα¬ 
ραπάνω να καθιερωθεί η ετήσια διοργάνωση ημερίδας/ 
σεμιναρίου που θα περιλαμβάνει οδηγίες αναγνώρισης 
των πτηνών, οδηγίες ασφάλειας κατάτη φύλαξη, ενημέ¬ 
ρωση της κείμενης νομοθεσίας και άλλα σχετικά θέμα¬ 
τα. Σκοπός της ημερίδας είναι να δώσει τη δυνατότητα 
ανταλλαγής απόψεων, τεκμηρίωσης και βελτίωσης της 
συνεργασίας και του συντονισμού των εμπλεκόμενων 
στη φύλαξη φορέων και την περαιτέρω αξιολόγηση της 
αποτελεσματικότητας των Τοπικών Σχεδίων Δράσης, 
β. Ενημέρωση της κυνηγετικής κοινότητας 
Είναι απαραίτητο να καθιερωθεί η διεξαγωγή ημερί¬ 
δων που θα απευθύνονται στην κυνηγετική κοινότητα 
και η παραγωγή και διανομή του απαραίτητου ενημε¬ 
ρωτικού υλικού για την αναγνώριση της Νανόχηνας και 
των υπόλοιπων υδρόβιων πτηνών. Οι ημερίδες θα έχουν 
ως βασικό αντικείμενο την αναγνώριση των υδρόβιων 
πτηνών, την ασφαλή άσκηση της κυνηγετικής δραστη¬ 
ριότητας, την ενημέρωση για την κείμενη νομοθεσία 
και άλλα σχετικά θέματα.Το ενημερωτικό υλικό που έχει 
ήδη παραχθεί στο πλαίσιο του ΕΙΡΕ1ΟΝΑΤ/ ΟΡ000638, 


μπορεί να συνοδεύει την κυνηγετική άδεια που εκδί¬ 
δουν οι κυνηγοί κάθε έτος τουλάχιστον στις περιοχές 
εφαρμογής του ΕΣΔ. 

Επίσης, είναι απαραίτητο να τοποθετηθούν ενημερω¬ 
τικές πινακίδες σε ευδιάκριτα σημεία ώστε οι κυνηγοί 
να είναι ενήμεροι για τα όρια των περιοχών στις οποίες 
ισχύουν απαγορεύσεις (απαγόρευση κυκλοφορίας εντός 
ΚΑΖ «Δέλτα Έβρου», απαγόρευση χρήσης μολύβδινων 
σκαγιών, απαγόρευση Θήρας χήνας). Ενημερωτικό υλικό 
θα είναι διαθέσιμο στο πεδίο από τους φορείς, οι οποίοι 
περιπολούν/εποπτεύουν τις περιοχές εφαρμογής. 

γ. Ενημέρωση κοινού και ομάδων ενδιαφέροντος 

Για την παροχή ηλεκτρονικής πληροφόρησης για τη 
Νανόχηνα, η ιστοσελίδα του Υπουργείου Περιβάλλοντος 
και Ενέργειας και της Ελληνικής Ορνιθολογικής Εταιρείας 
θα επικαιροποιείται και μετά τη λήξη του προγράμματος. 

Το ενημερωτικό υλικό που παράχθηκε στο πλαίσιο του 
προγράμματος ΕΙΓΕ10ΝΑΤ/ΟΡ/000638 θα είναι διαθέσι¬ 
μο και μετά το πέρας αυτού στα Κέντρα Πληροφόρησης/ 
έδρα των ΦΔΠΠ στις περιοχές όπου απαντά η Νανόχηνα. 
Οι δράσεις Περιβαλλοντικής Εκπαίδευσης που απευθύ¬ 
νονται σε μαθητές/τριες και εκπαιδευτικούς Πρωτοβάθ¬ 
μιας και Δευτεροβάθμιας Εκπαίδευσης, με στόχο την 
ενημέρωση/ ευαισθητοποίηση της εκπαιδευτικής κοι¬ 
νότητας θα συνεχιστούν και θα επεκταθούν σε όλη τη 
Βόρεια Ελλάδα. Αυτό θα επιτευχθεί μέσω της υλοποίησης 
του εκπαιδευτικού προγράμματος που δημιουργήθηκε 
στο πλαίσιο του ίδιου προγράμματος. 

Παράλληλα με τα προαναφερόμενα θα πραγματοποι¬ 
ηθούν διαλέξεις στο πλαίσιο σχετικών μαθημάτων προ¬ 
πτυχιακών και μεταπτυχιακών προγραμμάτων τμημάτων 
ανώτερης και ανώτατης εκπαίδευσης με βιολογικό/πε- 
ριβαλλοντικό και παιδαγωγικό αντικείμενο με στόχο την 
ενημέρωση των σπουδαστών/φοιτητών. 

ΠΑΡΑΡΤΗΜΑ II 

Πίνακας- Ανάλυση Άμεσα Εμπλεκόμενων: οι άμεσα εμπλεκόμενοι με το είδος και η σύνδεσή τους με 
τις κύριες δράσεις/μέτρα που προτείνονται στο ΕΣΔ 


Άμεσα Εμπλεκόμενοι 

Δράσεις/ Μέτρα* 

Κυνηγετικές Οργανώσεις (σε τοπικό, κυρίως, επίπεδο) - Φύλακες 
Θήρας Κυνηγετικών Οργανώσεων 

Κ, 0, Ε, ΚΚ, ΒΦ, ΚΔ 

Βοσκοί - Κτηνοτρόφοι (ιδιοκτήτες) 

Δ 

Αγρότες 

ΒΕ 

Δ/νσεις Δασών, Δασαρχεία 

Μ, Κ, Ε, ΒΦ, Δ, 0, Ζ, 
ΕΔ 

Φορείς Διαχείρισης (περιοχές εφαρμογής ΕΣΔ) 

Ε, Η, 0, Δ, Π, ΕΠ, Ν, 
ΚΔ, ΚΚ, ΕΚ, ΒΦ, ΒΕ, 

Κ 

Ελληνική Ορνιθολογική Εταιρεία (ΕΟΕ) 

ΟΕ, ΔΣ 

Πανεπιστήμια /Ακαδημαϊκά Ιδρύματα/Ερευνητικοί φορείς 

ΕΚ, ΔΣ 

Υπουργείο Αγροτικής Ανάπτυξης και Τροφίμων 

ΒΕ 

Υπουργείο Περιβάλλοντος και Ενέργειας 

Κ, Μ, Ζ, ΕΔ, ΒΕ, ΟΕ, 
Π, ΚΔ, Η, Ν, ΔΣ, ΒΦ 

Εκπαιδευτική κοινότητα/Κέντρα Περιβαλλοντικής Εκπαίδευσης 

ΕΚ 

Αστυνομία 

Ε 

Περιφέρειες (Τομείς περιβάλλοντος) 

Δ 

ΔΕΔΔΗΕ 

Η 


(ΒΕ) Βελτίωση ή επέκταση ενδιαιτήματος διατροφής 

(ΒΦ) Διεξαγωγή ενημερωτικών σεμιναρίων για βελτίωση φύλαξης 

(Δ) Ορθολογική διαχείριση ενδιαιτημάτων διατροφής 

(ΔΣ) Διεθνής συνεργασία 

(Ε) Εντατικοποίηση Περιπολιών/ Ελέγχων 

(ΕΔ) Έλεγχος εμπορίου-διακίνησης ατόμων του είδους 

(ΕΚ) Ενημέρωση κοινού και ομάδων ενδιαφέροντος 

(ΕΠ ) Διερεύνηση δυνατοτήτων επαναφοράς των ενδιαιτημάτων που η Νανόχηνα έχει εγκαταλείψει 
(Ν) Συστηματική παρακολούθηση Νανόχηνας 

(Ζ) Ανανέωση απαγόρευσης κυνηγιού Ασπρομέτωπης Χήνας στις περιοχές εφαρμογής του ΕΣΔ 

(Η) Καταγραφή και παρακολούθηση σημείων κινδύνου για σύγκρουση χηνόμορφων με καλώδια μεταφοράς και διανομής 
ενέργειας 

(Κ) Αξιολόγηση σημασίας περιοχής «Κάλαβος» του Δέλτα Έβρου για τη Νανόχηνα 
(ΚΔ) Καταγραφή κυνηγετικής δραστηριότητας 
(ΚΚ) Ενημέρωση κυνηγετικής κοινότητας 

(Μ) Σαφής προσδιορισμός των ορίων υγροτοπικών περιοχών απαγόρευσης χρήσης μολύβδινων σκαγιών 

(Ο) Περιορισμός κυκλοφορίας τροχοφόρων οχημάτων στο ΚΑΖ «Δέλτα Έβρου» και ρύθμιση δραστηριοτήτων για περιορισμό 

όχλησης 

(ΟΕ) Σύσταση Διαρκούς Ομάδας Εργασίας 
(Π) Παρακολούθηση ποιότητας ενδιαιτημάτων 

Άρθρο 7 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 2017 


Οι Αναπληρωτές Υπουργοί 

Οικονομικών Περιβάλλοντος και Ενέργειας 

ΓΕΩΡΓΙΟΣ ΧΟΥΛΙΑΡΑΚΗΣ ΣΩΚΡΑΤΗΣ ΦΑΜΕΛΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3762/25.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























